128. löggjafarþing 2002–2003.

Þskj. 1339 — 180. mál.

Breytingartillögur

við frv. til barnalaga.

Frá allsherjarnefnd.

1.	Við 4. gr. 1. málsl. 1. mgr. orðist svo: Nú gengst karlmaður, sem kona kennir barn sitt, við faðerni þess með skriflegri yfirlýsingu sinni fyrir sýslumanni, fyrir dómara í máli skv. II. kafla eða bréflega, og telst hann þá faðir barnsins.

2.	Við 1. málsl. 1. mgr. 10. gr. bætist: enda hafi barnið ekki verið feðrað.

3.	Á eftir 1. málsl. 5. mgr. 32. gr. komi nýr málsliður, svohljóðandi: Sýslumaður skal senda Þjóðskrá ljósrit af staðfestum samningi foreldra um forsjá.

4.	Við 35. gr. bætist ný málsgrein, svohljóðandi:

Ákvæði 6. mgr. 34. gr. á við um úrskurði skv. 1.–3. mgr.

5.	Við 38. gr. 2. mgr. falli brott.

6.	Við 43. gr. 4. mgr. orðist svo:

Ef þörf er á skal dómari tilkynna til barnaverndarnefndar um aðstæður barns. Ber barnaverndarnefnd að taka málið til meðferðar á grundvelli ákvæða barnaverndarlaga og beita viðeigandi úrræðum til stuðnings barni þegar það á við.

7.	Í stað orðsins tilsjónarmanns" í 1. málsl. 4. mgr. 48. gr. komi: umsjónarmanns.

8.	Í stað orðanna á framfærslurétt hér á landi" í 67. gr. komi: búsettur er hér á landi.

9.	Við 74. gr.

a.	Orðin í samræmi við 4. mgr. 43. gr." falli brott.

b.	Við bætist tveir nýir málsliðir, svohljóðandi: Ef þörf er á skal sýslumaður tilkynna barnaverndarnefnd um aðstæður barns. Ber barnaverndarnefnd að taka málið til meðferðar á grundvelli ákvæða barnaverndarlaga og beita viðeigandi úrræðum til stuðnings barni þegar það á við.

10.	Við 80. gr. 1. mgr. orðist svo:

Lög þessi taka gildi 1. nóvember 2003.

Prentað upp á ný.